**Drejtoria për Buxhet dhe Financa**

**Zyra e Tatimit në Pronë**

 Numri:

 Data:

Në mbështetje të neneve 60, 61, 66, 67, 68 të Ligjit Nr. 05/L-031 për Procedurën e Përgjithshme Administrative, me qëllim të realizimit të interesit publik lidhur me tatimin në pronën e paluajtshme pas njoftimit të tatimpaguesit rreth të drejtave dhe detyrimeve nga ana e zyrtarit publik me datë: 11.03.2022

1. **Organi Administrativ:** Drejtoria për Buxhet dhe Financa, Zyra e Tatimit në Pronë, Komuna JUNIK; dhe
2. **Tatimpaguesi** me të dhënat si në vijim:

|  |  |
| --- | --- |
|  - Emër Mbiemër |  |
| - Nr. personal/biznesi |  |
| - Adresa |  |
| - Nr. i tatimpaguesit |  |
| - Nr. i objektit/parcelës |  |
| - Nr. i telefonit |  |
| - Email Adresa |  |

Lidhin këtë:

**KONTRATË PËR PAGESËN ME KËSTE TË DETYRIMEVE TË TATIMIT NË PRONË**

**Neni 1**

**Qëllimi**

Kjo kontratë në mes të Organit Administrativ dhe Tatimpaguesit lidhet me qëllim të pagimit me këste të detyrimeve të papaguara të tatimit në pronë në mënyrë që tatimpaguesit t’i lehtësohet barra tatimore.

**Neni 2**

**Detyrimet e palëve kontraktuese**

1. Tatimpaguesi i pranon detyrimet tatimore të llogaritura deri me datën e nënshkrimit të kësaj kontrate në shumën prej 12,000.00 €, të cilën detyrohet ta paguaj në 24 këste sipas nenit 3 të kësaj kontrate nga data 11.03.2022 deri më datë 05.03.2024.

Detaje të detyrimeve tatimore:



**Neni 3**

**Pagesa me këste e detyrimeve tatimore**

1. Pagesa e këstit të parë duhet bërë brenda 30 ditëve kalendarike nga data e nënshkrimit.
2. Shuma e detyrimeve tatimore sipas nenit 2 do të paguhet si vijon:



**Neni 4**

**Llogaritja e interesit dhe gjobës**

Interesi do të llogaritet për pjesën e mbetur të detyrimeve tatimore pas çdo pagese të këstit, ndërsa gjoba do të shqiptohet vetëm në detyrimet tatimore të vitit aktual në kuptim të neneve 25 dhe 35 të Ligjit Nr. 06/L-005 për Tatimin në Pronën e Paluajtshme.

**Neni 5**

 **Shuarja e kontratës**

1. Kjo kontratë shuhet në momentin e përmbushjes së detyrimeve nga ana e tatimpaguesit.

2. Kjo kontratë shuhet edhe në momentin kur tatimpaguesi nuk i paguan 3 (tre) këste brenda afateve të parapara në nenin 3 të kësaj kontrate.

3. Organi administrativ sipas paragrafit 1 dhe 2 të këtij neni detyrohet që të njoftojë tatimpaguesin kur kjo kontratë shuhet.

**Neni 6**

**Ndryshimi apo prishja e kontratës**

Nëse për shkak të rrethanave që krijohen pas lidhjes së kontratës, që nuk kanë mundur të parashikohen në kohën e lidhjes dhe në praninë e të cilave përmbushja e detyrimeve që burojnë nga kontrata bëhet jashtëzakonisht e vështirë për tatimpaguesin, palët kontraktuese mund të pajtohen për ndryshimin apo prishjen e saj.

**Neni 7**

**Shkëputja e njëanshme e kontratës**

1. Organi administrativ, mund të shkëputë njëanshëm kontratën, vetëm nëse është e domosdoshme për të shmangur apo eliminuar një dëmtim të rëndë të interesit publik.

2. Shkëputja e njëanshme, do të bëhet me një akt administrativ. Akti administrativ për shkëputjen e njëanshme duhet të jetë me shkrim dhe i arsyetuar.

3. Ndaj aktit administrativ për shkëputjen e njëanshme të kontratës, tatimpaguesi mund të parashtrojë ankesë pranë Departamentit të Tatimit në Pronë në Ministrinë e Financave, Punës dhe Transfereve.

**Neni 8**

**Mosmarrëveshjet eventuale**

Çdo mosmarrëveshje tjetër në mes të palëve kontraktuese, që buron nga kjo kontratë administrative, do të zgjidhet drejtpërdrejt nga gjykata kompetente për konfliktet administrative.

**Neni 9**

**Zbatimi i dispozitave**

Për interpretimin, vlefshmërinë si dhe zbatimin e kontratës administrative, do të zbatohen përshtatshmërisht dispozitat e tjera të Ligjit Nr. 05/L-031 për Procedurën e Përgjithshme Administrative si edhe dispozitat e Ligjit Nr. 04/L-077 për Marrëdhëniet e Detyrimeve.

**Neni 10**

**Hyrja në fuqi**

Kjo kontratë hyn në fuqi në datën e nënshkrimit nga palët kontraktuese.

**Neni 11**

**Kopjet dhe dokumentet e bashkangjitura**

1. Kjo kontratë është lidhur në 3 (tre) kopje identike, prej të cilave tatimpaguesi mban 1 (një) kopje, ndërsa organi administrativ mban 2 (dy) kopje të tjera për Zyrën e Tatimit në Pronë dhe për Arkiv.

2. Secilës kopje i bashkangjiten kopja e letërnjoftimit të tatimpaguesit dhe fatura me specifikimin e detyrimeve tatimore të nënshkruara nga tatimpaguesi, si dhe udhëzuesi për zbatimin e kontratës.

**Data e nënshkrimit:**

**\_\_/\_\_/\_\_\_\_**

**Zv.Menaxhere e Zyrës së Tatimit në Pronë Tatimpaguesi**

**(Emri dhe Mbiemri) (Emri dhe Mbiemri)**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(Nënshkrimi)**(Nënshkrimi)*